**BASHKIA E TIRANËS**

**SHPALLJE PËR VENDE TË LIRA PUNE**

**Punonjës ME KONTRATë**

Në mbështetje të Ligjit nr.139/2015, “Për vetëqeverisjen vendore”, Ligjit nr.7961, datë 12.07.1995 “Kodi i Punës i Republikës së Shqipërisë” (i ndryshuar), të Urdhërit të Kryetarit nr.3492 datë 24.12.2024 për “Miratimin e Strukturës dhe Organikës së Institucionit të Bashkisë së Tiranës” Bashkia e Tiranës shpall procedurat e konkurimit për vendin e lirë:

1. **Shofer, Sektori i Logjistikës, Drejtoria e Shërbimeve Mbështetëse, Drejtoria e Përgjithshme e Administrimit të Brendshëm, Bashkia Tiranë.**
* **Detyrat dhe Përgjegjësitë Kryesore**:
* Transportimi i sigurt i produkteve, materialeve ose individëve në destinacionet e përcaktuara.
* Mbajtja e një regjistri të detajuar të udhëtimeve, duke përfshirë informacionin mbi itineraret, kilometrat e përshkuara dhe kohën e nisjes/mbërritjes.
* Kontrollimi dhe mirëmbajtja rutinë e automjetit, duke përfshirë kontrollet e rregullta të vajit, ujit, gomave, dhe të gjitha pajisjeve të tjera të automjetit.
* Raportimi i menjëhershëm i çdo defekti, aksidenti ose vonese tek menaxheri i logjistikës.
* Sigurimi që të gjitha dokumentet e automjetit dhe lejet janë të azhornuara dhe të vlefshme.
* Ndjekja e të gjitha ligjeve dhe rregullave të trafikut, si dhe procedurave të brendshme të institucionit.
* Ndihma në ngarkimin dhe shkarkimin e mallrave sipas nevojës.

**Kandidatët duhet të plotësojnë kërkesat e posaçme si vijon:**

1. Të jetë shtetas shqiptar;
2. Të kenë të kryer nivelin minimal të diplomës arsimin e mesëm;
3. Të jetë në gjendje të mirë shëndetësore dhe i aftë fizikisht e mendërisht për të vepruar;
4. Të mos jetë i dënuar nga organet gjyqësore dhe të drejtësisë me vendim të formës së prerë;

**DOKUMENTACIONI, MËNYRA DHE AFATI I DORËZIMIT**

Kandidatët duhet të dorëzojnë dokumentat si më poshtë:

1. Kërkesë për aplikim;
2. Curriculum Vitae
3. Fotokopje e Kartës së Identitetit;
4. Çertifikatë e përbërjes familjare;
5. Fotokopje e diplomës së shkollës dhe lista e notave e noterizuar;
6. Çertifikata kualifikimi të ndryshme (në rast se ka);
7. Fotokopje e librezës së punës.
8. Motivacioni i largimit nga puna e fundit (në se është i punësuar ose ka qenë i punësuar);
9. Raport mjeko-ligjor;
10. Vërtetim i gjendjes Gjyqësore;
11. Dy fotografi (2.5 x 3.5 cm).

Dokumentat duhet të dorëzohen me postë apo në sportelet e Sektorit të Informimit dhe Shërbimeve Publike ndodhur në rrugën e Kavajës, Godina 205, Njësia Administrative, Njësia Bashkiake nr.7 pranë Drejtorisë së Përgjithshme të Taksave dhe Tarifave Vendore brenda datës **10.04.2025.**

**MËNYRA E VLERËSIMIT TË KANDIDATËVE**

**Kandidatët do të vlerësohen në lidhje me dokumentacionin e dorëzuar.**

**DATA E DALJES SË REZULTATEVE TË KONKURIMIT DHE MËNYRA E KOMUNIKIMIT**

Në përfundim të vlerësimit të kandidatëve, Njësia e Burimeve Njerëzore në Bashkinë e Tiranës do të shpallë fituesit në portalin “Shërbimi Kombëtar i Punësimit”, në faqen e internetit të Bashkisë Tiranë , si dhe në stendat e informimit të publikut, pranë Bashkisë Tiranë.

Kandidatët jo fitues kanë të drejtë të ankimohen pranë Njësisë së Burimeve Njerëzore të Bashkisë Tiranë. Afati i ankimimit është **3 ditë** nga data e shpalljes së fituesit.